
REFERAT DE APROBARE A PROIECTULUI DE HOTĂRÂRE

privind modificarea şi completarea  Protocolului de acordare a facilităților la transportul în comun unor categorii de cetățeni ai Municipiului Timișoara și operatorului de transport, aprobat prin Hotărârea Consiliului Local al Municipiului Timișoara nr. 192/23.11.2012, modificat şi completat prin Hotărârile Consiliului Local al Municipiului Timișoara nr. 34/15.01.2013,  nr. 80/26.02.2013, nr.  478/24.09.2013, nr. 612/10.12.2013, nr. 392/01.08.2014,  nr. 603/09.12.2014, nr. 335/31.07.2015, nr. 35/02.02.2016, nr. 244/20.12.2016, nr.2/08.01.2018, nr. 166/03.04.2018 şi nr. 468/13.09.2018
1. Descrierea situatiei actuale


Consiliul Local al Municipiului Timişoara, prin Hotărârea nr. 192/23.11.2012 a aprobat Protocolul de acordare a facilităţilor la transportul în comun unor categorii de cetăţeni ai Municipiului Timişoara şi operatorului de transport şi a aprobat modificarea și completarea acestuia prin HCLMT nr. 34/15.01.2013, HCLMT nr. 80/26.02.2013, HCLMT nr. 478/24.09.2013, HCLMT nr. 612/10.12.2013, HCLMT nr. 392/01.08.2014, HCLMT nr. 603/09.12.2014, HCLMT nr. 335/31.07.2015, HCLMT nr. 35/02.02.2016,  HCLMT nr. 244/20.12.2016, HCLMT nr. 2/08.01.2018, HCLMT nr. 166/03.04.2018 şi HCLMT nr. 468/13.09.2018.
Se impune modificarea Protocolului în ceea ce priveşte acordarea de facilităţi utilizatorilor bicicletelor şi vaporetelor achiziţionate prin proiectul „Reabilitarea infrastructurii publice urbane a malurilor Canalului Bega”, întrucât perioada de implementare a acestui proiect s-a finalizat.

De asemenea se impune completarea Protocolului în ceea ce priveşte acordarea gratuităţilor, ţinând cont de prevederile OUG nr. 82/2006 pentru recunoaşterea meritelor personalului armatei participant la acţiuni militare şi acordarea unor drepturi acestuia şi urmaşilor celui decedat. Art. 81 din OUG nr. 82/2006, la alin. (1), lit. i), precizează că personalul armatei aflat în una dintre situaţiile prevăzute la art. 2 lit. c), d) şi g), precum şi cel care a dobândit afecţiuni fizice beneficiază de gratuitate pe mijloacele de transport în comun locale de suprafaţă şi subteran.

2. Schimbari preconizate și rezultate așteptate


Proiectul propune modifcarea Protocolului în ceea ce priveşte acordarea facilităţilor utilizatorilor bicicletelor de către cetăţenii municipiului Timişoara achiziţionate prin proiectul „Reabilitarea infrastructurii publice urbane a malurilor Canalului Bega”, acordarea gratuităţilor pentru utilizatorii sistemului de transport cu trotinete, introducerea le secţiunea de gratuităţi a Protocolului a unor persoane prevăzute prin legi speciale, precum şi respectarea HG nr. 435/2020.
3. Alte informatii - Nu este cazul.
4. Concluzii
Consider necesar și oportun  aprobarea proiectului de hotărâre privind modificarea şi completarea Protocolului de acordare a facilităților la transportul în comun unor categorii de cetățeni ai Municipiului Timișoara și operatorului de transport.

